CELEX: 32004R2067
Language: mt
Date: 2004-11-22
Title: Regolament tal-Kunsill (KE) Nru 2067/2004 tat- 22 ta' Novembru 2004 li jemenda r-Regolament (KE) Nru 527/2003 li jawtorizza l-offerta u l-konsenja għal konsum dirett uman ta' ċerti nbejjed importati mill-Arġentina li setgħu kienu għaddew minn proċess oenoloġiku li ma hemmx provvediment dwaru fir-Regolament (KE) Nru 1493/1999

11.12.2008         MT              Il-Ġurnal Uffiċjali ta’ l-Unjoni Ewropea                     217

32004R2067

3.12.2004                       IL-ĠURNAL UFFIĊJALI TA’ L-UNJONI EWROPEA                     L 358/1

                        REGOLAMENT TAL-KUNSILL (KE) Nru 2067/2004

                                      tat-22 ta’ Novembru 2004

            li jemenda r-Regolament (KE) Nru 527/2003 li jawtorizza l-offerta u l-konsenja
                 għal konsum dirett uman ta' ċerti nbejjed importati mill-Arġentina
             li setgħu kienu għaddew minn proċess oenoloġiku li ma hemmx provvediment
                             dwaru fir-Regolament (KE) Nru 1493/1999

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KEE) Nru 1493/1999 tas-17 ta' Mejju 1999 dwar l-
organizzazzjoni komuni tas-suq ta' l-inbid1, u b'mod partikolari l-Artikolu 45(2) tiegħu,

Wara li kkunsidra l-proposta mill-Kummissjoni,

1
        ĠU L 179, 14.7.1999, p. 1. Regolament kif l-aħħar emendat bir-Regolament (KE)
        1795/2003 (ĠU L 262, 14.10.2003, p. 13).
 ---pagebreak--- 218              MT                 Il-Ġurnal Uffiċjali ta’ l-Unjoni Ewropea                    11.12.2008

Billi:

(1)       Bħala eċċezzjoni għall-Artikolu 45(1) tar-Regolament (KE) Nru 1493/1999, ir-Regolament
          (KE) 527/20031 jawtorizza importazzjonijiet fil-Komunità ta' inbid prodott fl-Arġentina li
          għadda minn proċessi oenoloġiċi li ma hemmx provvediment dwarhom fir-regoli
          Komunitarji. Dik l-awtorizzazzjoni mistennija tiskadi fit-30 Settembru 2004.

(2)       Bħalissa għaddejin negozjati bejn il-Komunità, irrappreżentata mill-Kummissjoni, u l-
          Arġentina, dwar ftehim rigward il-kummerċ fl-inbid. Dawn jinvolvu partikolarment il-
          proċessi oenoloġiċi rispettivi taż-żewġ partijiet u l-protezzjoni ta’ l-indikazzjonijiet
          ġeografiċi.

(3)       Bil-għan li jkun assigurat il-progress kontinwu bla xkiel ta’ dawn in-negozjati, id-deroga li
          tippermetti ż-żieda ta’ l-aċidu maliku ma' nbejjed prodotti fit-territorju ta’ l-Arġentina u
          importati fil-Komunità għandha tkun estiża sad-dħul fis-seħħ tal-ftehim li jirriżulta min-
          negozjati msemmija hawn fuq, iżda sa mhux aktar tard mit-30 ta’ Settembru 2005.

(4)       Ir-Regolament (KE) Nru 527/2003 għandu għalhekk jiġi emendat kif meħtieġ,

ADOTTA DAN IR-REGOLAMENT:

                                                 Artikolu 1

Fit-tieni subparagrafu ta' l-Artikolu 1(1) tar-Regolament (KE) Nru 527/2003, id-data "30 ta’
Settembru 2004" għandha tiġi ssostitwita b'dik ta' "30 ta' Settembru 2005".

1
         ĠU L 78, 25.3.2003, p. 1. Regolament kif emendat bir-Regolament (KE) Nru 1776/2003
         (ĠU L 260, 11.10.2003, p. 1).
 ---pagebreak--- 11.12.2008      MT               Il-Ġurnal Uffiċjali ta’ l-Unjoni Ewropea                          219

                                              Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali ta'
l-Unjoni Ewropea.

Huwa għandu japplika mill-1 ta' Ottubru 2004.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, 22 ta’ Novembru 2004.

                                             Għall-Kunsill
                                             Il-President
                                             C. VEERMAN

                                         _______________